hotchpotch/miracl-hf-unified huggingface dataset:
दुर्जन साल
दुर्जन साल मध्य काल में खुखरागढ़ के नागवंशी राजा थे।
नागवंशी सिंहासन पर आसीन होने के तुरंत बाद, उन्होंने मुगलों से सारे सम्बन्ध तोड़ दीये। दुर्जन सल का स्वतंत्र रवैया और हिरा पाने कि सम्भावना में जहाँगीर ने दुर्जन साल के खिलाफ अभियान का आदेश देता है। दुर्जन साल को गिरफ्तार कर लिया जाता है और उनसे हीरे ले लिए जाते। उनको ग्वालियर की जेल भेज दिया जाता है, वे 12 साल जेल में रहते हैं। असली हीरे की पहचान करने के अपने कौशल के कारण, जहाँगीर उनहें 1627 में रिहा कर देते हैं। लौटने के बाद वे अपनी राजधानी खुखरा से (नवरतनगड़)डोईसागड़ स्थानांतरित करते हैं। वहां वे किले का निर्माण कराते हैं, जिसे गुमला में नवरतनगड़ के नाम से भी जाना जाता है।
मेदिनी राय
मेदिनी राय सन् 1658 से 1674 तक झारखंड के पलामू के राजा थे। उन्होंने दक्षिण गया, हजारीबाग और सरगुजा पर अपना साम्राज्य विस्तार किया।
उसने डोइसा में छोटानागपुर के नागवंशी महाराजा रघुनाथ शाह को हराया और अपने इनाम के साथ, उन्होंने आधुनिक सतबरवा के पास पलामू के दुर्ग में से एक किला का निर्माण कराया। औरंगज़ेब के बिहार के दीवानी भम्भालने पर दाउद खान ने १६६० में पलामू के खिलाफ अभियान शुरू किया था। उसके साथ दरभंगा के फौजदार मिर्जा खान, चैनपुर के जागीरदार, मुन्गेर के राजा बहरोज, कोकर के नागबंशी शासक भी थे। सम्राट औरंगजेब से आदेश प्राप्त हुए कि चेरो शासक को इस्लाम धर्म ग्रहण करना था। युद्ध में, मेदिनी रय जंगल में भाग गए। दोनों किलों पर आक्रमणकारियों द्वारा कब्जा कर लिया गया और इस क्षेत्र को अधीनता में लाया गया था। चेरो राजधानी की हिंदू आबादी हटा दिया गया और उनकी मूर्तियों के साथ मंदिरों को नष्ट कर दिया गया। पलामू के शासक मेदिनी राय, दाउद खान द्वारा अपनी हार के बाद सरगुजा भाग गए थे। एक बार फिर उन्होंने अपनी उपस्थिति दर्ज कराई और पलामू पर अधिकार कर लिया। उन्होंने कृषि को बढ़ावा देने के लिए और पलामू के उजाड़ राज्य को बेहतर बनाने के लिए गंभीर प्रयास किए, जो बार-बार मुगल आक्रमणों के कारण हुआ था। क्षेत्र बहुत समृद्ध हो गया और लोगों के पास भोजन और जीवन की अन्य सुविधाएं थीं।
बुधू भगत
बुधु भगत सन् 1831-1832 के झारखण्ड विद्रोह सिली गांव के नायक थे।
ठाकुर विश्वनाथ शाहदेव
ठाकुर विश्वनाथ शाहदेव (12 अगस्त, 1817 - 16 अप्रैल, 1858) वे बड़कागढ़ के राजा थे जिन्हें सन् 1857-58 के विद्रोह के सम्य अंग्रेजों के विरुद्ध संघर्ष का नेतृत्व करने के लिए फांसी दे दी गयी थी।
ठाकुर विश्वनाथ शाहदेव का जन्म 12 अगस्त सन् 1817 ई० में बड़कागढ़ की राजधानी सतरंगी में हुआ था। उनके पिता ठाकुर रघुनाथ शाहदेव और माता चानेश्वरी देवी थे। बड़कागढ़ स्टेट उनके पितामह ठाकुर नाथन शाहदेव को नागवंशी महाराजा से प्राप्त हुई थी। बचपन से ही वे अंग्रेजी शासन के खिलाफ थे। अंग्रेजों के खिलाफ धीरे-धीरे वे जनता को संग्रहित करना शुरू करने लगे। 1840 में पिता की मृत्यु के बाद विश्वनाथ शाहदेव ने बड़कागढ़ की गद्दी संभाली। इसके लिए उन्होंने मुक्ति वाहिनी सेना बनाना शुरू किया।
तत्कालीन बिहार में अंग्रेजी सत्ता के खिलाफ चिंगारी सुलग रही थी। बाबू कुंवर सिंह एवं अन्य रजवाड़े ब्रिटिश नीति से बेहद नाराज थे। अंग्रेजों के टैक्स एवं लगान ने जनता को तबाह किया हुआ था। ठाकुर विश्वनाथ शाहदेव ने छोटा नागपुर की जनता एवं जमींदारों को ब्रिटिश सत्ता से मुक्ति के लिए उलगुलान छेड़ दिया। इस अभियान में पांडेय गणपत राय, जय मंगल सिंह, नादिर अली खान, टिकैत उमराव सिंह, शेख भिखारी, बृजभूषण सिंह, चामा सिंह, शिव सिंह, रामलाल सिंह और विजय राम सिंह इकट्ठा होना शुरू किए, जिनका नेतृत्व ठाकुर विश्वनाथ शाहदेव ने स्वीकार किया। मंगल पांडेय के मेरठ छावनी में 1857 में कारतूस कांड में विद्रोह हो चुका था।
रामगढ़ में ब्रिटिश छावनी एवं रामगढ़ बटालियन में भी विद्रोह की आग सुलग रही थी। ठाकुर विश्वनाथ शाहदेव ने यहां शेख भिखारी और उमराव सिंह को भेजा। इनके संदेश के बाद रामगढ़ बटालियन में भी विद्रोह की भीतरी तैयारी शुरू हो गई। ठाकुर विश्वनाथ शाहदेव सैन्य संचालन की योजना बनाने लगे। सतरंजीगढ़ से अपनी राजधानी को हटिया लाने का श्रेय भी विश्वनाथ शाहदेव को ही जाता है।
1855 में ही अंग्रेजों के विरुद्ध विद्रोह का बिगुल फूंका। अपने राज्य को अंग्रेजी सत्ता से स्वतंत्र घोषित कर दिया। डोरंडा छावनी से अंग्रेजी फौज ने हटिया पर आक्रमण किया। घमासान लड़ाई हुई एवं अंग्रेजी फौज को नुकसान झेलना पड़ा। लड़ाई के दौरान चतरा से लौटते हुए ठाकुर विश्वनाथ शाहदेव पिठोरिया परगणैत जगतपाल सिंह के घर में आराम करने लगे। जगतपाल ने गद्दारी करते हुए घर की कुंडी चढ़ा दी और अंग्रेजों को खबर कर दी। वे पकड़ लिए गए। 16 अप्रैल, 1858 को वर्तमान रांची जिला स्कूल के सामने कदम्ब वृक्ष में उन्हें फांसी पर लटका दिया गया। ठाकुर विश्वनाथ शाहदेव की आजादी की लड़ाई से हिल गए अंग्रेजी प्रशासन ने उनके 97 गांवों की जागीर जब्त कर ली।
पाण्डे गणपत राय
पाण्डे गणपत राय झारखंड के दूसरे जमींदार थे जो 1857 के क्रांति के नेता बने। वे नागवंशी राजा के भूतपूर्व दीवान थे। इस क्रांति में वे इस क्षेत्र के मुख्य सेना नायक बने और लगातार अपने गुरिल्ला युद्ध से अंग्रेजी सेना और सेनानायकों को परेशान करते रहे। उनका जन्म पुतिया गाँव के एक कायस्थ परिवार में 17 फ़रवरी सन् 1809 ई० में हुआ था। उनके पिता का नाम श्री राम कृष्ण राय था।
टिकैत उमराँव सिंह
टिकैत उमराँव सिंह झारखंड के ओरमाँझी के खटंगा गाँव के रहने वाले थे और बंदगाँव राजपरिवार से संबंधित थे। वह झारखंड के राँची क्षेत्र की सन् 1857 क्रांति के सेनानायकों में से एक थे। वह उच्च कोटि के सेना नायक, घुड़सवार और अस्त्र-शस्त्र में निपुण थे।
शेख भिखारी
शेख भिखारी (सन् १८१९ ई० -- ८ जनवरी १८५८) सन् 1857 की क्रांति के क्रान्तिकारी एवं शहीद थे।
शेख भिखारी का जन्म १८१९(1819) में झारखंड के राँची जिले के बुड़मो में होक्टे गांव में एक बुनकर अंसारी परिवार में हुआ था़। बचपन से वह अपने खानदानी पेशा, मोटे कपड़े तैयार करना और हाट-बाजार में बेचकर अपने परिवार की परवरिश करते थे़। जब उनकी उम्र 20 वर्ष की हुई तो उन्होंने छोटा नागपुर के महाराज के यहां नौकरी कर ली। परन्तु कुछ ही दिनों के बाद उन्होंने राजा के दरबार में एक अच्छी मुकाम प्राप्त कर ली, बाद में बड़कागढ़ जगन्नाथपुर के राजा ठाकुर विश्वनाथ शाहदेव ने उनको अपने यहां दीवान के पद पर रख लिया़। शेख भिखारी के जिम्मे में बड़कागढ़ की फौज का भार दे दिया गया।
1856 ई में जब अंगरेजों ने राजा महाराजाओं पर चढ़ाई करने का मनसूबा बनाया तो इसका अंदाजा हिंदुस्तान के राजा-महाराजाओं को होने लगा था. जब इसकी भनक ठाकुर विश्वनाथ शाहदेव को मिली तो उन्होंने अपने वजीर पाण्डे गणपत राय, दीवान शेख भिखारी, टिकैत उमराँव सिंह से मशवरा किया। इन सभी ने अंगरेजों के खिलाफ मोरचा लेने की ठान ली और जगदीशपुर के बाबू कुँवर सिंह से पत्राचार किया। इसी बीच में शेख भिखारी ने बड़कागढ़ की फौज में रांची एवं चाईबासा के नौजवानों को भरती करना शुरू कर दिया। अचानक अंगरेजों ने 1857 में चढ़ाई कर दी। विरोध में रामगढ़ के रेजिमेंट ने अपने अंगरेज अफसर को मार डाला। नादिर अली हवलदार और रामविजय सिपाही ने रामगढ़ रेजिमेंट छोड़ दिया और जगन्नाथपुर में शेख भिखारी की फौज में मिल गये। इस तरह जंगे आजादी की आग छोटानागपुर में फैल गयी। रांची, चाईबासा, संथाल परगना के जिलों से अंगरेज भाग खड़े हुए।
इसी बीच अंगरेजों की फौज जनरल मैकडोना के नेतृत्व में रामगढ़ पहुंच गयी और चुट्टूपालू के पहाड़ के रास्ते से रांची आने लगे। उनको रोकने के लिए शेख भिखारी, टिकैत उमराव सिंह अपनी फौज लेकर चुट्टूपालू पहाड़ी पहुंच गये और अंगरेजों का रास्ता रोक दिया। शेख भिखारी ने चुट्टूपालू की घाटी पार करनेवाला पुल तोड़ दिया और सड़क के पेड़ों को काटकर रास्ता जाम कर दिया। शेख भिखारी की फौज ने अंगरेजों पर गोलियों की बौछार कर अंगरेजों के छक्के छुड़ा दिये। यह लड़ाई कई दिनों तक चली। शेख भिखारी के पास गोलियां खत्म होने लगी तो शेख भिखारी ने अपनी फौज को पत्थर लुढ़काने का हुक्म दिया। इससे अंगरेज फौजी कुचलकर मरने लगे। यह देखकर जनरल मैकडोन ने मुकामी लोगों को मिलाकर चुट्टूघाटी पहाड़ पर चढ़ने के लिए दूसरे रास्ते की जानकारी ली। फिर उस खुफिया रास्ते से चुट्टूघाटी पहाड़ पर चढ़ गये। अंगरेजों ने शेख भिखारी एवं टिकैत उमराव सिंह को छह जनवरी 1858 को घेर कर गिरफ्तार कर लिया और सात जनवरी 1858 को उसी जगह चुट्टूघाटी पर फौजी अदालत लगाकर मैकडोना ने शेख भिखारी और उनके साथी टिकैत उमरांव को फांसी का फैसला सुनाया। आठ जनवरी 1858 को आजादी को शेख भिखारी और टिकैत उमराव सिंह को चुट्टूपहाड़ी के बरगद के पेड़ से लटका कर फांसी दे दी गयी।
बारामूला ज़िला
बारामूला ज़िला, जिसे कश्मीरी भाषा में वरमूल () कहते हैं, भारत के जम्मू और कश्मीर राज्य का एक ज़िला है। इसका मुख्यालय बारामूला शहर है और गुलमर्ग का प्रसिद्ध पर्यटक स्थल भी इसी ज़िले मे स्थित है।
"बारामूला" नाम संस्कृत के "वराहमूल" से उत्पन्न हुआ है और आज भी कश्मीरी भाषा में "वरमूल" कहलाता है। "वराह" का अर्थ (जंगली) सूअर होता है और "मूल" का अर्थ उसका पैना दांत है। मान्यता है कि कश्मीर घाटी आदिकाल में एक सतिसर (या सतिसरस) नामक झील के नीचे डूबी हुई थी, जिसमें जलोद्भव नामक जल-राक्षस रहकर भय फैलाता था। भगवान विष्णु ने एक भीमकाय वराह का रूप धारण कर के आधुनिक बारामूला के पास झील को घरेने वाले पहाड़ों पर अपने लम्बे दाँत से प्रहार करा। इस से बनने वाली दरार से झील का पानी बह गया और कश्मीर वादी उभर आई और वास-योग्य बन गई।
पुंछ ज़िला
पुंछ ज़िला भारत के जम्मू और कश्मीर राज्य का एक ज़िला है। ज़िले का मुख्यालय पुंछ है। ज़िला नियंत्रण रेखा से सटा हुआ है।
पुंछ जिले में छ्ह तहसीलें हैं:
२०११ की जनगणना के अनुसार पुंछ जिले की जनसँख्या ४७६,८२० थी। जनसँख्या वृद्धि दर २००१-२०११ के दौरान २७.९७% रही। पुंछ का लिंगानुपात ८९० है और साक्षरता दर ६८.६९% है। जिले में ८५% मुस्लिम आबादी है।
यहाँ पर गुज्जर, बक्करवाल, पहाड़ी, पंजाबी, कश्मीरी और राजपूत जैसी जातिय समूह निवास करते हैं।
यहाँ पर एक छोटा हवाई अड्डा है।
रेल लाइन का निर्माण अभी चल रहा है।
वर्तमान में बस के ही माध्यम से यहाँ पर आया जाया जा सकता है।
डोडा ज़िला
ज़िलें में चार तहसीलें हैं:
डल झील
डल झील श्रीनगर, कश्मीर की एक प्रसिद्ध झील है। १८ किलोमीटर क्षेत्र में फैली हुई यह झील तीन दिशाओं से पहाड़ियों से घिरी हुई है। यह जम्मू-कश्मीर की दूसरी सबसे बड़ी झील है। इसमें सोतों से तो जल आता है साथ ही कश्मीर घाटी की अनेक झीलें आकर इसमें मिलती हैं। इसके चार प्रमुख जलाशय हैं गगरीबल, लोकुट डल, बोड डल तथा नागिन। लोकुट डल के मध्य में रूपलंक द्वीप स्थित है तथा बोड डल जलधारा के मध्य में सोनालंक द्वीप स्थित है। भारत की सबसे सुंदर झीलों में इसका नाम लिया जाता है। पास ही स्थित मुगल वाटिका से डल झील का सौंदर्य अप्रतिम नज़र आता है। पर्यटक जम्मू-कश्मीर आएँ और डल झील देखने न जाएँ ऐसा हो ही नहीं सकता।
डल झील के मुख्य आकर्षण का केन्द्र है यहाँ के शिकारे या हाउसबोट। सैलानी इन हाउसबोटों में रहकर झील का आनंद उठा सकते हैं। नेहरू पार्क, कानुटुर खाना, चारचीनारी आदि द्वीपों तथा हज़रत बल की सैर भी इन शिकारों में की जा सकती है। इसके अतिरिक्त दुकानें भी शिकारों पर ही लगी होती हैं और शिकारे पर सवार होकर विभिन्न प्रकार की वस्तुएँ भी खरीदी जा सकती हैं। तरह तरह की वनस्पति झील की सुंदरता को और निखार देती है। कमल के फूल, पानी में बहती कुमुदनी, झील की सुंदरता में चार चाँद लगा देती है। सैलानियों के लिए विभिन्न प्रकार के मनोरंजन के साधन जैसे कायाकिंग (एक प्रकार का नौका विहार), केनोइंग (डोंगी), पानी पर सर्फिंग करना तथा ऐंगलिंग (मछली पकड़ना) यहाँ पर उपलब्ध कराए गए हैं। डल झील में पर्यटन के अतिरिक्त मुख्य रूप से मछली पकड़ने का काम होता है।
श्रीनगर में अंतर्राष्ट्रीय स्तर का हवाई अड्डा है। जम्मू, दिल्ली तथा मुंबई से यहां के लिए नियमित उड़ानें हैं।  नजदीकी रेल सेवा जम्मू में स्थित है तथा वहाँ का नेशनल हाईवे एनएच1ए कश्मीर घाटी को देश के अन्य भागों से जोड़ता है। इन पहाड़ी स्थलों तक पहुँचने में दस से बारह घंटे लगते हैं। इस यात्रा के दौरान पर्यटक यहाँ की प्रसिद्ध जवाहर सुरंग को निहार सकते हैं।  श्रीनगर रेल मार्ग द्वारा अनंतनाग, क़ाज़ीगुंड तक जुड़ा है। जून २०१६ में क़ाज़ीगुंड से बनिहाल तक, भारत की सबसे बड़ी सुरंग के रास्ते, रेल सेवा शुरु कर दी गयी है।
डल झील दुनिया की पहली झील है जहाँ बेतार इंटरनेट की सुविधा उपलब्ध हैं।
आंचार
आंचार श्रीनगर के पास की झील है।अंचार झील, श्रीनगर में एक झील है जो वर्तमान समय में बुरी दुर्दशा में है क्‍योकि यहां अवैध निर्माण, अतिक्रमण और आसपास के क्षेत्र में भयंकर प्रदुषण फैलाया जाता है। इन्‍ही कारणों से अंचार झील का अस्तित्‍व खत्‍म होने की कगार पर आ गया है। झील में भयानक प्रदुषण के चलते इसके पानी की क्षरीयता काफी बढ़ गई है जिसके चलते यहां की जमीन में जंगली पौधे और फूल भी पैदा नहीं होते हैं। अंचार झील को बर्ड - वाचिंग यानि चिडि़यों को निहारने के लिए भी अच्‍छा स्‍थान माना जाता है। पर्यटक यहां आकर झील के किनारे पर लगी शिकारा यानि लकड़ी की नाव पर भी सवार होकर झील में सैर कर सकते हैं। सर्दियों के दौरान कई बर्डस् जैसे - पोर्चाड, जंगली बत्‍तख, गॉडवाल स्‍पाइन और चैती आदि यहां देखने को मिलती हैं।
पुंछ
पुंछ (Poonch) भारत के जम्मू और कश्मीर राज्य के पुंछ ज़िले में स्थित एक नगर परिषद है। यह ज़िले का मुख्यालय भी है और पुंछ नदी के किनारे हुआ है। पुंछ का उल्लेख महाभारत में मिलता है तथा चीनी यात्री ह्वेनसांग ने भी इस नगर का उल्लेख किया है।
पुंछ नगर निर्देशांक पर स्थित है। इस नगर की समुद्र तल से औसत ऊँचाई ९८१ मीटर है। पीर पंजाल पहाड़ीयां पुंछ घाटी से लेकर कश्मीर घाटी तक फ़ैली हैं। इस नगर में चार तहसीलें हैं: हवेली, मेंढर, सुरनकोट और मंडी।
पुंछ कई ऐतिहासिक घटनाओं का गवाह रहा है। जब सिकंदर महान ने ३२९ ईसा पूर्व में राजा पोरस पर आक्रमण किया था, तब यह क्षेत्र द्रवभीषण नाम से जाना जाता था। छठी शताब्दी में प्रसिद्ध चीनी यात्री ह्वेनसांग भी इस क्षेत्र से गुजरा था। ८५० इस्वी के आसपास इस क्षेत्र में राजा नर ने राज किया था जो कि मूलतः घोड़ा व्यापारी था। महमूद गजनवी ने पुंछ पर १०२० इस्वी में आक्रमण किया था। राजतरंगिणी के अनुसार, पुंछ के राजा त्रिलोचन पाल से महमूद गजनवी की भीषण लड़ाई हुई थी।
१५९६ में मुग़ल सम्राट जहाँगीर ने सिराजुद्दीन को यहाँ का राजा बनाया। १८१९ इस्वी से १८५० इस्वी तक पुंछ खालसा दरबार के अन्तर्गत रहा, तब यहाँ सिखों ने राज किया। आजादी के समय यह हिस्सा राजा हरी सिंह के कब्जे में था।
1947 में, भारत के विभाजन के बाद, महाराजा के शासन के खिलाफ पुंछ जिले के पश्चिमी भाग (बाग और सुधनोती तहसीलों में) में घुसपैठ व उपद्रव शुरू हो गया, और नव-स्वतंत्र पाकिस्तान में प्रवेश के प्रयास होने लगे। विद्रोही सशस्त्र थे और पाकिस्तान द्वारा समर्थित थे, और उन्होंने राज्य बलों को बेदखल कर दिया था, जो पुंछ शहर में अपनी छावनी में बंधे हुए थे। 20 नवंबर 1948 को भारतीय सेना द्वारा राहत मिलने तक यह शहर लगभग एक साल तक बना रहा। ज़िले का पश्चिमी हिस्सा उपद्रवियों के नियंत्रण में रहा, जो पाकिस्तान के साथ पाक-अधिकृत कश्मीर के भाग के रूप में शामिल हुआ। जिले के दो हिस्सों के बीच नियंत्रण रेखा पुंछ शहर से कुछ पश्चिम में चलती है।
इस नगर की जलवायु ठंडी है। गर्मियां छोटी व सुखदायी होती है। गर्मी का तापमान सामान्यतः 31 डिग्री सेल्सीयस से अधिक नहीं होता। पश्चिमी विक्षोभ के कारण ठंडी अधिक होती है। दिसम्बर के महीने में बर्फ़बारी होती है। औसत वार्षिक वर्षा १०८७ मिलीमीटर होती है। २०११ की जनसंख्या के अनुसार पुंछ की आबादी ४०,९८७ है। पुरूषों की ५५% तथा महिलाओं की ४५% है। यहाँ की साक्षरता दर ७९% है।
यहाँ पर एक छोटा हवाई अड्डा है।
रेल लाइन का निर्माण अभी चल रहा है।
वर्तमान में बस के ही माध्यम से यहाँ पर आया जाया जा सकता है।
वेरीनाग
वेरिनाग भारत के जम्मू और कश्मीर राज्य में अनंतनाग जिले में स्थिति तहसील(शाहबाद बाला वेरिनाग) के साथ एक पर्यटन स्थल और एक अधिसूचित क्षेत्रीय समिति है। यह अनंतनाग से लगभग 26 किलोमीटर दूर और श्रीनगर से लगभग 78 किलोमीटर दक्षिण-पूर्व है जो जम्मू और कश्मीर राज्य की गर्मियों की राजधानी है। जम्मू से श्रीनगर के लिए सड़क यात्रा करते समय, वेरिनाग कश्मीर घाटी का पहला पर्यटन स्थल है। यह जवाहर सुरंग को पार करने के बाद कश्मीर घाटी के प्रवेश बिंदु पर स्थित है और इसे गेटवे ऑफ कश्मीर भी कहा जाता है।
कश्मीर की वितस्ता नदी उद्भव वेरीनाग नामी नगर में है।
कश्मीरी भाषा में "नाग" शब्द का मतलब "पानी का चश्मा" होता है और "वेरी" शब्द की जड़ संस्कृत का "विरह" शब्द है जिसका मतलब "वापस जाना" होता है। इसका सम्बन्ध एक शिव-पार्वती के क़िस्से से है जिसमें झेलम नदी कहीं और से उत्पन्न होना चाहती थी लेकिन उसे वापस इसी जगह से चश्मे के रूप में उत्पन्न होने पर मजबूर किया गया। यहाँ हर साल भादों के महीने के कृष्ण-पक्ष की तेहरवी तारीख़ को कश्मीरी हिन्दू झेलम नदी का जन्मदिन मनाते है, जिसे "व्येथ त्रुवाह" कहते हैं। कश्मीरी में "त्रुवाह" का मतलब "तेहरवी" है और "व्येथ" झेलम नदी का कश्मीरी नाम है, यानि "व्येथ त्रुवाह" का मतलब "झेलम तेहरवी" है।
पर्यटन/इतिहास-
इस जगह का प्रमुख पर्यटक आकर्षण है वेरिनाग स्प्रिंग है, जिसके नाम प्सर स्थान का नाम वेरीनाग है। वेरिनाग स्प्रिंग में एक अष्टकोनी पत्थर बेसिन है और इसके आसपास के एक आर्केड है जो मुगल सम्राट जहांगीर द्वारा 1620 ई.पू. में बनाया गया था। बाद में, इस झरने के बगल में एक सुंदर उद्यान को उसके पुत्र शाहजहां ने बनाया था। यह वसंत/झरना कभी भी सूखा या अतिप्रवाह नहीं होता है। वेरनाग स्प्रिंग झेलम नदी का प्रमुख स्रोत भी है। [2] वेरिनाग स्प्रिंग और इसके आसपास के मुगल आर्केड आधिकारिक तौर पर भारत के पुरातत्व सर्वेक्षण द्वारा राष्ट्रीय महत्व का एक स्मारक के रूप में मान्यता प्राप्त है।
नवतेज सिंग रेहाल
नवतेज सिंग रेहाल गायक हे मे। वोह पन्जाबि में गाता हे।
हान्निबल
हानिबल (/ˈhænɪbəl/; Punic: 𐤇𐤍𐤁𐤏𐤋𐤟𐤁𐤓𐤒, BRQ ḤNBʿL ; 247 ईसापूर्व – 183 से 181 ईसापूर्व) एक कार्थेजी सेनानायक और राजविद् था जिसने द्वितीय प्युनिक युद्ध में रोमन गणराज्य के विरुद्ध कार्थेज की सेना का संचालन किया था।
हान्निबल का जन्म 247 ईसा पूर्व में हुआ था। वह कार्थेज के एक जनरल का पुत्र था। हालाँकि रोम ने पहला प्यूनिक युद्ध जीत लिया था, लेकिन कार्थेज में पुनर्विचारवाद प्रबल हुआ, कथित प्रतिज्ञा के प्रतीक जो हनिबल ने अपने पिता से कभी भी रोम के मित्र नहीं बने। हिस्पानिया में रोम के एक सहयोगी सगुंटम पर हान्निबल के हमले के बाद 218 ईसा पूर्व में द्वितीय प्यूनिक युद्ध छिड़ गया। फिर उसने अपने अफ्रीकी हाथियों के साथ ऐल्प्स पर्वतमाला को पार करके इटली को युद्ध में ले जाने का अपना प्रसिद्ध सैन्य कारनामा किया। इटली में अपने पहले कुछ वर्षों में, उन्होंने त्रेबिया, झील त्रासिमीन, और कैने में नाटकीय जीत का उत्तराधिकार जीता। उन्होंने अपने और अपने प्रतिद्वंद्वी की ताकत और कमजोरियों को निर्धारित करने की क्षमता और तदनुसार लड़ाइयों की योजना बनाने की अपनी क्षमता के लिए खुद को प्रतिष्ठित किया। हैनिबल की सुनियोजित रणनीतियों ने उन्हें रोम से संबद्ध कई इतालवी शहरों को जीतने की अनुमति दी। हैनिबल ने 15 वर्षों तक अधिकांश दक्षिणी इटली पर कब्जा कर लिया, लेकिन निर्णायक जीत नहीं हासिल कर सका, क्योंकि फेबियस मैक्सिमस के नेतृत्व में रोमनों ने उसके साथ टकराव से बचने के बजाय, उसके साथ टकराव को टाल दिया।
हान्निबल जब नौ वर्ष का था तब वह अपने पिता के साथ स्पेन गया था। हान्निबल स्पेन में अपने पिता के सेना कैम्प में ही रहता था। जब हान्निबल 13 साल का हुआ तो उसकी सैनिक शिक्षा शुरू की गयी। हान्निबल 18 वर्ष का था जब उसके पिता की मृत्यु जंग में हुई। हान्निबल के पिता हामिल्कार की मृत्यु के बाद उनकी सेना की कमान हान्निबल के बेहेनोई हासद्रुबल को दी गयी। सन 228 से 221 ईसा पूर्व तक हान्निबल ने हासद्रुबल की सेना में कार्य किया। हान्निबल 26 वर्ष का था जब उसे सेना की कमान दी गयी।
हेरियट टूबमेन
हेरियट टूबमेन (अँग्रेजी:Harriet Tubman, जन्म:1822, मृत्यु: 10 मार्च, 1913), अमेरिका में दास-प्रथा का विरोध करने वाली एक विख्यात अफ्रीकी-अमेरिकी महिला थी। 20 अप्रैल, 2016 को अमेरिका के ट्रेजरी विभाग ने अमेरिका में दास-प्रथा का विरोध करने वाली इस महिला की तस्वीर को 20 डॉलर के नोट पर मुद्रित करने की घोषणा की। वे किसी अमेरिकी नोट पर स्थान पाने वाली पहली अफ्रीकी-अमेरिकी हस्ती हैं। अब नए 20 डॉलर के नोट पर व्हाइट हाउस तथा पूर्व राष्ट्रपति एण्ड्रयू जैक्सन की तस्वीर को मुख-पृष्ठ से हटाकर पीछे कर दिया गया है तथा मुख-पृष्ठ पर हेरियट टूबमेन की तस्वीर रखी गयी है।
हेलेन केलर
हेलेन एडम्स केलर (27 जून 1880 - 1 जून 1968) एक अमेरिकी लेखक, राजनीतिक कार्यकर्ता और आचार्य थीं। वह कला स्नातक की उपाधि अर्जित करने वाली पहली बधिर और दृष्टिहीन थी। ऐनी सुलेवन के प्रशिक्षण में ६ वर्ष की अवस्था से शुरु हुए ४९ वर्षों के साथ में हेलेन सक्रियता और सफलता की ऊंचाइयों तक पहुँची। ऐनी और हेलेन की चमत्कार लगने वाले कहानी ने अनेक फिल्मकारों को आकर्षित किया। बेहतरीन लेखिका केलर अपनी रचनाओं में युद्ध विरोधी के रूप में नजर आतीं हैं। समाजवादी दल के एक सदस्य के रूप में उन्होंने अमेरिकी और दुनिया भर के श्रमिकों और महिलाओं के मताधिकार, श्रम अधिकारों, समाजवाद और कट्टरपंथी शक्तियों के खिलाफ अभियान चलाया।
हेलेन एडम्स केलर २७ जून १८८० को अमेरिका के टस्कंबिया, अलबामा में पैदा हुईं।जन्म के समय हेलन केलर एकदम स्वस्थ्य थी।उन्नीस  महीनों के बाद वो बिमार हो गयी  और उस बिमारी में उनकी नजर, ज़ुबान  और सुनने की शक्ती चली गयी|  हेलन केलर के माता-पिता के सामने एक चुनौती आ खड़ी हुई कि ऐसा कौन शिक्षक होगा जो हेलन केलर को अच्छी शिक्षा दे पाए और हेलन केलर समझ पाए। ऐसा इसलिए क्योंकि हेलन केलर सामान्य बच्चों से भिन्न थी। इसके बाद उन्हें आखिरकार एक शिक्षक मिल गया जिनका नाम था "एनि सुलिव्हान"। इन्होंने हेलन केलर को हर तरीके से शिक्षा दी, जिसमें उन्होंने मेन्युअल अल्फाबेट और ब्रेल लिपी आदि पद्धतियों से शिक्षा देने की कोशिश की। जैसे-तैसे संघर्षो का दौर बीतता गया और एक तरह से हेलन केलर ने राइट हमसन स्कूल फाॅर डीप से प्रारंभिक शिक्षा पूरी की।प्रारंभिक शिक्षा पूरी होने के बाद अब हेलन केलर अपने आपको अकेला समझने लगी, क्योंकि उनकी जिज्ञासा थी कि वो भी सभी की तरह पढ़ाई करें। इसके लिए आगे 1902 में स्नातक की पढ़ाई करने के लिए हेलन केलर ने रेडक्लिफ काॅलेज में दाखिला लिया। वहां हेलन केलर सामान्य छात्रों के साथ पढ़ने लगी। यहां पढ़ते-पढ़ते हेलन केलर को लिखने का शौक जगा और वो लिखने लगी। हेलन केलर ने उस दौर में एक ऐसी पुस्तक लिखी जिन्होंने उनको बहुत बड़ी उपलब्धि दिलाई और उस पुस्तक का नाम है ‘‘द स्टोरी आफ़ माय लाइफ‘‘। अपने जीवन में संघर्षो के ऐसे दौर को पार करके हेलन केलर ने समझ लिया था कि जीवन में यदि संघर्ष किया जाए, तो कोई काम ऐसा नहीं है जिसे हम ना कर सकते हो। यहीं सोच लेकर हेलन केलर ने समाज के हित के लिए कदम बढ़ाया और वो अपने जैसे लोगों को जागरूक करने निकल पड़ी। By: Unknown
हेन्री केन्डाल
हेन्री केन्डाल (18 अप्रैल 1839 - 1 अगस्त 1882) ऑस्ट्रेलिया के अन्ग्रेज़ी भाषा के कवि थे.
हैन्रिक रोह्रेर
१९८६ में गर्ड बिन्निग के साथ नोबेल पुरस्कार भौतिक शास्त्र विजेता
हाम्मुरबी
खम्मूरब्बी बाबुल या हम्मूरब्बी (1810 ईसापूर्व - 1750 ईसापूर्व) बेबिलोनिया का एक राजा था। वह प्रथम बेबिलोनिया राजवंश का छठा राजा था। उसने १७९२ ईसापूर्व से १७५० ईसापूर्व तक शासन किया। इसका काल अभी तक पूर्णतया निश्चित नहीं हो पाया है। पहले इसका समय ईसापूर्व २१वीं शती माना जाता था किंतु नवीन शोधों के अनुसार उसका समय ईसापूर्व १९५० और १७०० के बीच किसी समय समझा जाता है।
यह सामी (अमोरी) वंश का छठा शासक था। इसके शासन काल में बाबुल साम्राज्य उत्तर की ओर फारस की खाड़ी तक, पश्चिम की ओर दजला-फरात का काँठा, असुर तथा भूमध्य सागर के सामी तट तक फैला हुआ था। खम्मुरब्बी मुख्यत: सफल शासक और सैनिक था, उसकी ख्याति कानूनों को नियमबद्ध करने के कारण है। उसके बनाए हुए कानून १९०२ में शूषा में एक चट्टान पर अंकित पाए गए हैं। उसके कानून की अनेक धाराओं का संबंध वैयक्तिक संपत्ति, व्यापार, व्यापार-संबंध, परिवार, श्रम, वैयक्तिक आघात से है। उसका सिद्धांत था- 'आँख के बदले आँख'। खम्मुरब्बी के अधिकांश कानून सुमेरी कानूनों पर आधारित हैं और उनमें पारिवारिक अपराधों के लिए कठोर दंड के मूल में सामी प्रभाव झलकता है। उसके कानून में मानव जीवन से अधिक महत्व वैयक्तिक संपत्ति को दिया गया है, जो बाबुल के निस्सीम पूँजीवाद का प्रतीक है।
स्टीवन स्पिलबर्ग
स्टीवन एलन स्पिलबर्ग (जन्म: 18 दिसम्बर 1946) एक अमेरिकी फिल्म निर्माता, निर्देशक और पटकथा लेखक हैं। फोर्ब्स पत्रिका के अनुसार, स्पिलबर्ग की कुल कमाई 3.1 बिलियन डालर है। वर्ष 2006 में प्रीमियर पत्रिका ने उन्हें फिल्म जगत का सबसे प्रभावशाली व्यक्ति निरुपित किया था। टाइम पत्रिका ने उन्हें शताब्दी के सौ प्रभावशाली लोगों में शामिल किया है। बीसवीं शताब्दी के अंत में लाइफ ने उन्हें उनकी पीढ़ी का सबसे प्रभावशाली व्यक्ति करार दिया था। चार दशकों के क्रियाशील जीवन में स्पिलबर्ग की फिल्मों ने अलग-अलग विचारधारा वाली अलग-अलग पीढ़ियों को अलग तरह से छुआ है। स्पिलबर्ग को 1993 में फिल्म सिंडलर्स लिस्ट के लिए और 1998 में सेविंग प्राइवेट रेयन के लिए बेस्ट डायरेक्टर के एकेडमी अवार्ड से सम्मानित किया गया। स्पिलबर्ग की तीन फिल्मों, जास (1975), ई.टी. द एक्स्ट्रा टेरिस्टीरियल (1982) और जुरासिक पार्क (1993) ने अपने-अपने समय के हिसाब से बाक्स आफिस पर आमदनी का एक नया कीर्तिमान स्थापित किया।
उन्हें 8 अक्टूबर 2009 को उनकी फिल्मों में मानव प्रयासों के कारण लिबर्टी मेडल पुरस्कार प्रदान किया गया।
सेसिल पावेल
विख्यात व्यक्ति
सेर्गे आइसेन्स्टाइन
सेर्गे मिखाइलोविच आइसेन्स्टाइन (; 23 जनवरी 1898 – 23 जुलाई 1948) एक अग्रणी सोवियत रूसी फ़िल्म निर्देशक एवं फ़िल्म दार्शनिक थे जिन्हें "फादर ऑफ़ मोंटाज" (संग्रथन के पिता) कहा जाता है। उन्हें मुख्यतः उनकी मूक फ़िल्मों "स्ट्राइक" (1924), "बैटलशिप पोटेमकिन्" (1925) और "ओक्टोबर" (1927), तथा ऐतिहासिक महाकाव्यों "अलेक्ज़ेंडर नेव्सकी" (1938) और "इवान द टॅरीबल" (1944, 1958) ने प्रसिद्धि दिलाई।
सिमोन वान डर मीर
विख्यात व्यक्ति
सिमोन बोलिवर
सिमोन जोस एंटोनियो डे ला संतीसिमा त्रिनिदाद बोलिवर वाई पलासिओस पोंटे वाई ब्लैंको (24 जुलाई 1783 - 17 दिसम्बर 1830) सामान्यतः सिमोन बोलिवर के नाम से जाते हैं, वे वेनेजुएला के एक सैन्य और राजनीतिक नेता थे। बोलिवर ने लैटिन अमेरिका को स्पेनिश साम्राज्य से स्वतंत्रता दिलाने के लिए सफल संघर्ष में प्रमुख भूमिका निभाई थी और आज अमेरिका के इतिहास में सबसे प्रभावशाली नेताओं में से एक माने जाते हैं।
सिटिंग बुल
सिटिंग बुल (हिन्दी में बोले तो बैठेला साण्ड) (1831- 15 दिसम्बर 1890) लकोटा के मूल अमरीकन आदिवासियों का पवित्र नेता था। संयुक्त राज्य अमेरिका सरकार की नीतियों प्रतिरोध के लिए बेचारे को पुलिस के पचड़े में फँसना पड़ा। 1890 में इण्डिअन एजेंसी पुलिस ने उसे गिरफ्तार करने के प्रयास में मार गिराया।
वॉल्ट डिज़्नी
वाल्टर एलियास "वॉल्ट" डिज़्नी (5 दिसम्बर 1901 - 15 दिसम्बर 1966) एक अमेरिकी फिल्म निर्माता, निर्देशक, कथानक लेखक, नेपथ्य वाचक, एनीमेटर, उद्यमी, मनोरंजन, अंतरराष्ट्रीय प्रतीक और समाजसेवक थे। डिज़्नी बीसवीं शताब्दी के दौरान मनोरंजन के क्षेत्र में अपने योगदान के लिए प्रसिद्ध है। वॉल्ट डिज़्नी ने अपने भाई रॉय ओ डिज़्नी के साथ संयुक्त रूप से वॉल्ट डिज़्नी प्रोडक्शंस की स्थापना की थी। डिज़्नी एक समय दुनिया के सर्वश्रेष्ठ फिल्म निर्माताओं में से एक बन गये। उनके द्वारा संयुक्त रूप से स्थापित निगम को अब वॉल्ट डिज़्नी कंपनी के नाम से जाना जाता है और इसका सालाना कारोबार आज लगभग 35 अरब अमेरिका डॉलर के बराबर का है।
लॉस एंजिलिस जानी मानी फिल्मी हस्ती वॉल्ट डिज़्नी के शिकागो, इलिनोइस स्थित आवास को एक संग्रहालय में तब्दील किया जा रहा है। हॉलीवुड रिपोर्टर की खबर के अनुसार, फिल्मकार और उनके भाई रॉय के जन्मस्थान पर मरम्मत का कार्य 5 दिसम्बर 2013 को शुरू किया गया। मरम्मत का काम पूरा होने के बाद इसे ऐतिहासिक स्थल के रूप में नामित किया जाएगा। निर्माण कार्य डिज़्नी के 112वें जन्मदिन के साथ ही शुरू हुआ। इस अवसर पर दोहरा जश्न मनाते हुए शिकागो के मेयर राह्म इमेनुएल ने 5 दिसम्बर को वॉल्ट डिज़्नी दिवस घोषित किया है। डिज़्नी का निधन वर्ष 1966 में अपना 65वां जन्मदिन मनाने के 10 दिन के बाद हो गया था।
लेनी रीफेन्स्टाल
लेनी रीफेंन्स्टाल (जर्मन: ˈʁiːfənʃtaːl, 22 अगस्त 1902 – 8 सितंबर 2003) एक जर्मन फिल्म निर्देशक, निर्माता, पटकथा लेखक, संपादक, फोटोग्राफर, अभिनेत्री और नृत्यांगना है।
लुक्रेजिया बोर्गिया
विख्यात व्यक्ति
लुइ नील
विख्यात व्यक्ति
लियोनार्ड ओइलर
लियोनार्ड ओइलर (Leonhard Euler; १५ अप्रैल १७०७, बाज़ेल - १८ सितंबर १७८३) एक स्विस गणितज्ञ थे। ये जोहैन बेर्नूली के शिष्य थे।
गणित के संकेतों को भी ऑयलर की देन अपूर्व है। इन्होंने संकेतों में अनेक संशोधन करके त्रिकोणमितीय सूत्रों को क्रमबद्ध किया। 1734 ई. में ऑयलर ने x के किसी फलन के लिए f (x), 1728 ई. में लघुगणकों के प्राकृत आधार के लिए e, 1750 ई. में अर्ध-परिमिति के लिए s, 1755 ई. में योग के लिए Σ और काल्पनिक ईकाई के लिए i संकेतों का प्रचलन किया।
1766 ई. में ये अन्धे हो गए, परन्तु मृत्यु पर्यंत (18 सितंबर 1783 ई.) शोधकार्य में संलग्न रहे।
इनके मुख्य ग्रंथ निम्नलिखित हैं जो [[फ़्रान्सीसी भाषा|फ्रेंच भाषा]] में हैं :
1. इंट्रोडक्शन इन एनालिसिन इन्फ़िनिटोरम (Introduction in analysin infinitorum 1748 ई.), जिसने वैश्लेषिक-गणित-संसार में क्रांति मचा दी। इसमें इन्होंने फलन की परिभाषा दी और [[त्रिकोणमिति]] को विश्लेषण की एक शाखा एवं त्रिकोणमितीय मानों की निष्पत्ति को अवधारित किया।
2. इंस्टिच्यूशन्स कैलकुली डिफरेन्शियल्स (Institutiones calculi differentialis) (1975 ई.) और इंस्टिच्यूशन्स कैलकुली इंटीग्रल्स (Institutiones calculi integralis 1768-1770 ई.)-इन ग्रंथों में उस समय तक ज्ञात समस्त कलन और [[बीटा फलन|बीटा]] एवं [[गामा फलन|गामा फलनों]] तथा लेखक के कुछ अन्य अन्वेषणों का वर्णन है।
3. मेथोड्स इन्वेनियेन्डी लिनेआस कुरवास मैक्सीमी मिनिवीव प्रोप्रियेटेट गौदेंतिस (Methodus inveniendi lineas curvas maximi minivive proproetate gaudentes, 1744 ई.)। इसमें इनके परिणमन-कलन के अन्वेषणों का वर्णन है।
4. थेओरिया मोतुम प्लानेटैरम एट कोमेटैरम (Theoria motuum planetarum et cometarum 1744 ई.), 'थेओरिया मोतुस लुनी' (Theoria motus lunae, 1753 ई.) और 'थेओरिया मोतुम लुनी' (Theoria motuum lunae, 1722 ई.)-इनमें [[खगोल शास्त्र|खगोलशास्त्र]] का विवेचन है।
5. सेस लेट्रेस ऊन प्रिन्सेस डी एलेमैंगेन सुर क़्वेलक़ुइज़ सुइट्स द फ़िजीक एट डी फ़िलोसोफिक (Ses lettres a' une princesse d' Allemangne sur quelques suiets de physique et de philosophic 1770 ई.)-इसमें दिए गए मौलिक एवं महत्वपूर्ण अन्वेषणों के कारण ऑयलर को बहुत ख्याति प्राप्त हुई।[[श्रेणी:गणितज्ञ]]
रेमन्ड डेविस जुनियर
विख्यात व्यक्ति
रिक्कर्डो गियाकोनी
विख्यात व्यक्ति (1931-2018)
मुहम्मद इब्न मूसा अल-ख़्वारिज़्मी
अबू अब्दल्लाह मुहम्मद इब्न मूसा अल-ख़्वारिज़्मी (; जन्म: लगभग ७८० ई; देहांत: लगभग ८५० ई), जिन्हें पश्चिमी देशों में ग़लती से अल्गोरित्मी () और अलगौरिज़िन​ () भी कहा जाता था, एक ईरानी-मूल के गणितज्ञ, खगोलशास्त्री और भूगोलवेत्ता थे। वे उस काल के प्रख्यात 'बग़दाद​ के बुद्धिगृह' से जुड़े हुए थे।
१२वीं सदी में उनकी कुछ कृतियों का लातिनी भाषा में अनुवाद किया गया जिसमें उन्होंने भारतीय अंकों और दशमलव प्रणाली का बखान किया था और इसी से भारतीय अंक पूरी पश्चिमी दुनिया में फैल गए। बहुत दिनों तक उन्हें यूरोप में बीजगणित (ऐल्जेब्रा) का जन्मदाता समझा जाता था हालांकि अब यह ज्ञात है कि उनकी पुस्तकों की सामग्री मूलतः प्राचीन भारतीय और यूनानी स्रोतों से आई थी। उन्होंने टोलेमी की भौगोलिक कृति को भी विस्तृत करके अरबी में अनुवाद किया। अंग्रेज़ी का कम्प्यूटर-सम्बन्धी 'अल्गोरिद्म' () शब्द उन्ही के नाम का एक परिवर्तित रूप है। इसी तरह उन्होंने अपनी गणित की किताबों में अक्सर 'अल-जब्र' () शब्द का इस्तेमाल किया था जिसका मतलब है 'पूर्व अवस्था में ले जाना' या 'बहाल करना'। यह बिगड़कर 'ऐल्जेब्रा' () बन गया जो अंग्रेज़ी में 'बीजगणित' का अर्थ रखता है।
मिखाइल गोर्बाचेव
मिखाइल सर्गेईविच गोर्बाचेव (जन्म : २ मार्च १९३१) एक रूसी (भूतपूर्व सोवियत) राजनेता हैं। १९८५ से १९९१ तक, वह सोवियत संघ के आठवें व अंतिम नेता होने के अतिरिक्त सोवियत संघ के साम्यवादी दल के महासचिव रहे। उनको शांति का नोबेल पुरस्कार मिला। वह पेरेस्त्राइका के लिए प्रसिद्ध है। उनका नाम रूसी इतिहास में, सोवियत संघ में लाए गए सुधारों के लिए प्रसिद्ध हैं।
मासातोशी कोशिबा
विख्यात व्यक्ति
मार्टिन स्कोर्सेसे
"मार्टिन स्कोर्सीस" (जन्म: 17 नवंबर, 1942) हॉलिवुड फ़िल्मों के एक निर्देशक हैं।
मारिया थेरेसा
मारिया थेरेसा वल्बुर्ग एमालिया क्रिस्टीना (: 13 मई 1717 – 29 नवंबर 1780) हाउस ऑफ हैब्सबर्ग से ऑस्ट्रिया, हंगरी, क्रोएशिया, बोहेमिया, मांटुआ, मिलान, गैलिशिया, ऑस्ट्रियाई नीदरलैंड और परमा की रानी थी। अपनी शादी से वो पवित्र रोमन साम्राज्य की रानी भी थी।
कर्नाटक का प्रथम युद्ध (first carnatic war) 1746-48 समय में इनका उल्लेख मिलता है जब ऑस्ट्रिया की गद्दी पर मारिया टेरेसा के उत्तराधिकार के लिए युद्ध हुआ। कर्नाटक का प्रथम युद्ध इस युद्ध की ही प्रतिध्वनि थी।
फ़्लोरेन्स नाइटिंगेल
फ़्लोरेन्स नाइटिंगेल (अंग्रेज़ी: "Florence Nightingale") (१२ मई १८२०-१३ अगस्त १९१०) को आधुनिक नर्सिग आन्दोलन का जन्मदाता माना जाता है। दया व सेवा की प्रतिमूर्ति फ्लोरेंस नाइटिंगेल "द लेडी विद द लैंप" (दीपक वाली महिला) के नाम से प्रसिद्ध हैं। इनका जन्म एक समृद्ध और उच्चवर्गीय ब्रिटिश परिवार में हुआ था। लेकिन उच्च कुल में जन्मी फ्लोरेंस ने सेवा का मार्ग चुना। १८४५ में परिवार के तमाम विरोधों व क्रोध के पश्चात भी उन्होंने अभावग्रस्त लोगों की सेवा का व्रत लिया। दिसंबर १८४४ में उन्होंने चिकित्सा सुविधाओं को सुधारने बनाने का कार्यक्रम आरंभ किया था। बाद में रोम के प्रखर राजनेता सिडनी हर्बर्ट से उनकी मित्रता हुई। नर्सिग के अतिरिक्त लेखन और अनुप्रयुक्त सांख्यिकी पर उनका पूरा ध्यान रहा। फ्लोरेंस का सबसे महत्वपूर्ण योगदान क्रीमिया के युद्ध में रहा। अक्टूबर १८५४ में उन्होंने ३८ स्त्रियों का एक दल घायलों की सेवा के लिए तुर्की भेजा। इस समय किए गए उनके सेवा कार्यो के लिए ही उन्होंने लेडी विद द लैंप की उपाधि से सम्मानित किया गया। जब चिकित्सक चले जाते तब वह रात के गहन अंधेरे में मोमबत्ती जलाकर घायलों की सेवा के लिए उपस्थित हो जाती। लेकिन युद्ध में घायलों की सेवा सुश्रूषा के दौरान मिले गंभीर संक्रमण ने उन्हें जकड़ लिया था। १८५९ में फ्लोरेंस ने सेंट थॉमस अस्पताल में एक नाइटिंगेल प्रक्षिक्षण विद्यालय की स्थापना की। इसी बीच उन्होंने "नोट्स ऑन नर्सिग" पुस्तक लिखी। जीवन का बाकी समय उन्होंने नर्सिग के कार्य को बढ़ाने व इसे आधुनिक रूप देने में बिताया। १८६९ में उन्हें महारानी विक्टोरिया ने रॉयल रेड क्रॉस से सम्मानित किया। ९० वर्ष की आयु में १३ अगस्त, १९१० को उनका निधन हो गया।
उनसे पहले कभी भी बीमार घायलो के उपचार पर ध्यान नहीं दिया जाता था किन्तु इस महिला ने तस्वीर को सदा के लिये बदल दिया। उन्होंने क्रीमिया के युद्ध के समय घायल सैनिको की बहुत सेवा की थी। वे रात-रात भर जाग कर एक लालटेन के सहारे इन घायलों की सेवा करती रही इस लिए उन्हें लेडी विथ दि लैंप का नाम मिला था उनकी प्रेरणा से ही नर्सिंग क्षेत्र में महिलाओं को आने की प्रेरणा मिली थी।
पोल पॉट
सलोथ सार (१९ मई, १९२८–१५ अप्रैल, १९९८), जिन्हें अधिकतर लोग पोल पॉट के नाम से जानते हैं, (खमेर भाषा: ប៉ុល ពត), खमेर रूज नामक कम्बोडियाई साम्यवादी आंदोलन के नेता और १९७६–१९७९ के मध्य लोकतांत्रिक कम्पूचिया के प्रधानमंत्री थे। कंबोडिया के नेता के रूप में उनके देश को "शुद्ध" करने के प्रयास के परिणामस्वरूप अनुमानत: १७ से २५ लाख लोगों को अपनी जान से हाथ धोना पड़ा था।
पोल पॉट १९७५ के मध्य में कंबोडिया के नेता बने। अपने सत्ताकाल के दौरान, पोल पॉट ने एक ”शून्य वर्ष” में "सभ्यता पुनरुत्थान" के उद्देश्य से कृषि सामूहीकरण का एक संस्करण लागू किया, जिसके अंतर्गत शहरी निवासियों को ग्रामीण इलाकों में स्थानांतरित कर उन्हें सामूहिक खेतों और बेगार परियोजनाओं में काम करने के लिए बाध्य किया गया। इस दास श्रम, कुपोषण, खराब चिकित्सा सेवायों के संयुक्त प्रभाव और मृत्युदंड के चलते कम्बोडिया की लगभग २१% जनसंख्या काल का ग्रास बन गयी।
१९७९ में कंबोडिया-वियतनाम युद्ध के दौरान जब पड़ोसी वियतनाम ने कंबोडिया पर आक्रमण किया तो पोल पॉट दक्षिण पश्चिम कंबोडिया के जंगलों में भाग गए और खमेर रूज सरकार का पतन हो गया। १९७९ से १९९७ के दौरान पोल पॉट अपने पुराने खमेर रूज के बचे हुए सहयोगियों के साथ अपनी गतिविधियों को कंबोडिया और थाईलैंड, के सीमा क्षेत्र से संचालित करते रहे और जहां, वे पुन: सत्तासीन हो गये साथ ही संयुक्त राष्ट्र ने उनकी सरकार को कंबोडिया की सच्ची सरकार के रूप में मान्यता भी प्रदान की।
१९९८ में खमेर रूज के एक गुट टा मॉक द्वारा नज़रबंदी के दौरान पोल पॉट की मृत्यु हो गयी। यह अफवाह की उन्हें जहर देकर मारा गया था आज तक गर्म है।
पोप बेनेडिक्ट
पोप बेनेडिक्ट के नाम से सोलह पोप हो चुके हैं।
पोप बेनेडिक्ट XVI
पोप जान पाल
कैथलिक ईसाई धर्म के सबसे प्रमुख व्यक्ति की उपाधि।
नफ़र्तीती
नेफेरतिति (Nefertiti ; 1370 ईसापूर्व – 1330 ईसा पूर्व) मिस्र की रानी थी। नेफरतिति अखेनातेन की पहली पत्नी थी।
जॉर्ज लूकस
जॉर्ज लूकस () एक अमेरिकी फ़िल्म निर्माता एवं निर्देशक हैं। स्टार वॉर्स शृंखला और इंडियाना जोन्स उन्होंने बनाए हैं।
जोसेफ एच टेलर जुनियर
"'जोसेफ एच टेलर जुनियर" एक अमेरिकी खगोल विज्ञानी हैं। इन्हें एक नए प्रकार के पल्सर की खोज के लिए 1993 में भौतिकी में नोबेल पुरस्कार से सम्मानित किया गया।
जॉन मेनार्ड कीन्स
मार्शल के शिष्य जान मेनार्ड कीन्स (1883) का 'रोजगार, ब्याज एवं मुद्रा का सामान्य सिद्धांत' (सन्‌ 1936) नामक ग्रंथ अर्थशास्त्र की विशेष महत्वपूर्ण पुस्तक है। वास्तव में इस ग्रंथ ने पाश्चात्य अर्थशास्त्रियों की विचारधारा को आमूल परिवर्तित कर दिया है। इसी पर हेराड डोमर का सुप्रसिद्ध विकास माडल, लियोंतिफ का इन-पुट आउटपुट माडल आदि कई महत्वपूर्ण सिद्धांत उद्भूत हुए हैं। प्रो॰ सैम्युलसन मानते हैं कि कोई भी व्यक्ति या अर्थशास्त्री एक बार कीन्स के विश्लेषण से प्रभावित होने के बाद पुरानी विचारधाराओं की ओर नहीं लौटा। कीन्स के प्रभाव के कारण ही उनके पूर्ववर्ती आलोचक भी उनके समर्थक हो गए। वे बहुत स्पष्टवादी रहे और इसी कारण उनके आर्थिक विचार सुलझे हुए हैं। उन्होंने व्यावहारिक क्षेत्र में भी यथेष्ट योगदान दिया था। अमेरिका की न्यू डील, अंतराष्ट्रीय मुद्राकोष तथा अंतराष्ट्रीय पुनर्निर्माण एवं विकास बैंक (विश्व बैंक) आदि की स्थापना में उनका सक्रिय योगदान रहा है।
कीन्स व्यष्टि अर्थशास्त्र के जन्मदाता रहे हैं। इसी हेतु उनका ग्रंथ 'सामान्य सिद्धांत' इतना लोकप्रिय हुआ। वैसे भी इस ग्रंथ में उन्होंने व्यापक आर्थिक विश्लेषण को स्पष्ट किया। उन्होंने अर्थशास्त्र को कुल आय तथा प्रभावी मांग का सिद्धांत दिया। उनके अनुसार रोजगार प्रभावी माँग पर निर्भर करता है। प्रभावी माँग स्वयं उपयोग तथा विनियोग पर निर्भर करती है। उपभोग का निर्धारण आय के आकार और समाज की उपभोग प्रवृत्ति के अनुसार होता है। अत: यदि रोजगार बढ़ाना है तो उपभोग तथा विनियोग दोनों में वृद्धि करना चाहिए। जॉन मेनार्ड किन्स द्वारा मुद्रा को उसकी प्रकृति के आधार पर दो भागों में विभाजित किया गया है।
कीन्स ने मार्शल, पीगू, फिशर द्वारा दी गई आय की स्थैतिक परिभाषाओं में से किसी को भी स्वीकार नहीं किया क्योंकि कीन्स कें अनुसार वे उन तत्वों पर कोई प्रकाश नहीं डालतीं जो किसी विशेष समय में अर्थव्यवस्था में रोजगार और आय के स्तर को निर्धारित करते हैं। कीन्स ने सर्वप्रथम राष्ट्रीय आय की परिभाषा इस प्रकार दी जिससे उसे समाज में रोजगार का निर्धारण करने में सहायता मिले। मार्शल के मूल्य सिद्धांत का आधार जिस प्रकार 'कीमत' है, वैसे ही कीन्स के रोजगार सिद्धांत का आधार 'आय' है। उनके अनुसार 'कुल आय=कुल उपयोगव्यय+कुल विनियोग ' होगा। उन्होंने 'राष्ट्रीय आय' के हेतु कहा कि चूँकि 'आय=उपयोग+बचत तथा 'व्यय = उपभोग + विनियोग' है, इसलिए 'उपयोग + बचत = उपभोग + विनियोग' या 'बचत=विनियोग' के होगा। कीन्स का आय विश्लेषण ही हमें यह निर्देशन देता है कि अर्थव्यवस्था को भारी उतार-चढ़ाव से बचाने के लिए यह आवश्यक है कि बचत और विनियोग में समानता बनाए रखा जाए। मंदी कालीन कुप्रभावों को दूर करने के लिए कीन्स ने सस्ती मुद्रानीति, सार्वजनिक निर्माण कार्य और धन के उचित बंटवारे से उपभोग प्रवृत्ति में वृद्धि के लिए सरकारी व्यय एवं नीतियों की सहायता की है।
कींस का सिद्धांत विकसित देशों पर अधिक तथा अल्पविकसित देशों पर कम लागू होता है। परंतु यदि अल्पविकसित देशों में भी प्रभावी मांग और बचत उत्पन्न हो सके तो कीन्स का अर्थशास्त्र वहाँ पर भी लागू हो सकता है। वस्तुत: वर्तमान विश्व की बेराजगारी, मंदी, मूल्यवूद्धि आदि को देखते हुए कीन्स की नीतियों पर दृढ़ता से चलना ही उचित होगा निश्चय ही सबसे अधिक कीन्स के सिद्धांतों से प्रभावित है।
जेर्मेन ग्रीर
विख्यात व्यक्ति
जेम्स क्रोनिन
विख्यात व्यक्ति
जे हान्स डी जेन्सेन
विख्यात व्यक्ति
जुलियन श्विंगर
जुलियन श्विंगर एक विख्यात वैज्ञानिक थे। अमेरिकी भौतिक विज्ञानी श्विंगर को क्वांटम विद्युत के विकास में प्रभावशाली योगदान के लिए 1965 का संयुक्त रूप से रिचर्ड फेनमैन और सिन-इतिरो तोमोनागा के साथ भौतिकी विज्ञान में नोबल पुरस्कार प्रदान किया गया।
जां बाप्टिस्टे पेरिन
जां बाप्टिस्टे पेरिन एक फ्रांसीसी भौतिक विज्ञानी थे। उन्हें 1926 में भौतिकी के नोबेल पुरस्कार से सम्मानित किया गया।
चे ग्वेरा
अर्नेस्तो "चे" गेवारा (स्पेनी: Ernesto Che Guevara; १४ जून १९२८ – ९ अक्टूबर १९६७), अर्जेन्टीना के मार्क्सवादी क्रांतिकारी थे जिन्होंने क्यूबा की क्रांति में मुख्य भूमिका निभाई। इन्हें एल चे या सिर्फ चे भी बुलाया जाता है। ये डॉक्टर, लेखक, गुरिल्ला नेता, सामरिक सिद्धांतकार और कूटनीतिज्ञ भी थे, जिन्होंने दक्षिणी अमरीका के कई राष्ट्रों में क्रांति लाकर उन्हें स्वतंत्र बनाने का प्रयास किया। इनकी मृत्यु के बाद से इनका चेहरा सारे संसार में सांस्कृतिक विरोध एवं वामपंथी गतिविधियों का प्रतीक बन गया है।
चिकित्सीय शिक्षा के दौरान चे पूरे लातिनी अमरीका में काफी घूमे। इस दौरान पूरे महाद्वीप में व्याप्त गरीबी ने इन्हें हिला कर रख दिया। इन्होंने निष्कर्ष निकाला कि इस गरीबी और आर्थिक विषमता के मुख्य कारण थे एकाधिप्तय पूंजीवाद, नवउपनिवेशवाद और साम्राज्यवाद, जिनसे छुटकारा पाने का एकमात्र तरीका था - विश्व क्रांति। इसी निष्कर्ष का अनुसरण करते हुए इन्होंने गुआटेमाला के राष्ट्रपति याकोबो आरबेंज़ गुज़मान के द्वारा किए जा रहे समाज सुधारों में भाग लिया। उनकी क्रांतिकारी सोच और मजबूत हो गई जब १९५४ में गुज़मान को अमरीका की मदद से हटा दिया गया। इसके कुछ ही समय बाद मेक्सिको सिटी में इन्हें राऊल कास्त्रो और फिदेल कास्त्रो मिले और ये क्यूबा की २६ जुलाई क्रांति में शामिल हो गए। चे शीघ्र ही क्रांतिकारियों की कमान में दूसरे स्थान तक पहुँच गए और बातिस्ता के राज्य के विरुद्ध दो साल तक चले अभियान में इन्होंने मुख्य भूमिका निभाई।
क्यूबा की क्रांति के पश्चात चे ने नई सरकार में कई महत्त्वपूर्ण कार्य किए और साथ ही सारे विश्व में घूमकर क्यूबा के समाजवाद के लिए अंतर्राष्ट्रीय समर्थन जुटाया। इनके द्वारा प्रशिक्षित सैनिकों ने पिग्स की खाड़ी आक्रमण को सफलतापूर्वक पछाड़ा। ये सोवियत संघ से नाभिकीय प्रक्षेपास्त्र ले कर आए, जिनसे १९६२ के क्यूबन प्रक्षेपास्त्र संकट की शुरुआत हुई और सारा विश्व नाभिकीय युद्ध के कगार पर पहुँच गया। साथ ही चे ने बहुत कुछ लिखा भी है, इनकी सबसे प्रसिद्ध कृतियाँ हैं - "गुरिल्ला युद्ध की नियम-पुस्तक" और दक्षिणी अमरीका में इनकी यात्राओं पर आधारित "मोटरसाइकल डायरियाँ"। १९६५ में चे क्यूबा से निकलकर कांगो पहुंचे जहाँ इन्होंने क्रांति लाने का विफल प्रयास किया। इसके बाद ये बोलिविया पहुँचे और क्रांति उकसाने की कोशिश की, लेकिन पकड़े गए और इन्हें गोली मार दी गई।
मृत्यु के बाद भी चे को आदर और धिक्कार दोनों ही भरपूर मिले हैं। टाइम पत्रिका ने इन्हें २०वीं शताब्दी के १०० सर्वाधिक महत्त्वपूर्ण व्यक्तियों की सूची में शामिल किया। चे की तस्वीर "गेरिलेरो एरोइको" (स्पेनी: "Guerrillero Heroico", वीर गुरिल्ला) को विश्व की सबसे प्रसिद्ध तस्वीर माना गया है।
चार्ल्स बार्क्ले
विख्यात व्यक्ति
चार्ल्स एडुआर्ड गुइल्लौमे
विख्यात व्यक्ति
गाब्रियल लिपमन
गाब्रियल लिपमन (16 अगस्त, 1845 – 13 जुलाई, 1921) एक विख्यात व्यक्ति थे।
गोल्डा मेयर
गोल्डा मायर (३ मई १८९८ - ८ दिसंबर १९७८) इज़राइली शिक्षिका, किबूती, राजनीतिज्ञ, और इज़राइल की चौथी प्रधानमन्त्री थी।
उनका जन्म ३ मई १८९८ को कीव, रूस (अब युक्रेन) मे हुआ। १९०५ मे उनके पिता न्यूयॉर्क नगर संयुक्त राज्य अमेरिका चले गए और उसके अगले साल काफी पैसा जमा होने के बाद पुरा परीवार मिल्वौकी, विस्कॉन्सिन मे चला गया जहा उनके पिता रेल यार्ड मे काम करते और माता एक किराने की दुकान चलाती थी।
१७ मार्च १९६९ को वे प्रधानमन्त्री के पद पर चुनी गई और इज़राइल की पहली महीला प्रधानमन्त्री बनी। उन्हे इज़राइल की राजनीति की "आयरन लेडी" कहा जाता था।
६ से २५ अक्टूबर १९७३ के योम किपुर युद्ध के बाद मायर की सरकार को युद्ध तैयारी के अभाव पर प्रश्नोंका सामना करना पडा। यद्यपि इज़राइल युद्ध मे जीता और आयोग ने उन्हे "सीधी जिम्मेदारी" से मुक्त किया, उन्होने ३ जून १९७४ को प्रधानमन्त्री पद से इस्तीफा दे दिया।
८ दिसंबर १९७८ को ८० वर्ष की आयु में मायर की यरूशलम में लिंफ़ के कैंसर से मृत्यु हो गई।
गुस्टाफ डेलेन
गुस्टाफ डेलेन (30 नवंबर, 1869 – 9 दिसंबर, 1937) एक विख्यात व्यक्ति है।
कार्ल बेन्ज़
कार्ल फ्रेडरिक बेन्ज़ (Karl Friedrich Benz) (25 नवंबर, 1844 – 4 अप्रैल, 1929) जर्मनी के आटोमोबाइल अभियन्ता एवं इंजन-डिजाइनर थे। सामान्यत: उन्हें पेट्रोल से चलने वाली गाड़ियों (आटोमोबाइल) का आविष्कारकर्ता माना जाता है। वे 'मर्सीडीज बेंज' नामक प्रसिद्ध वाहन-निर्माता कम्पनी के संस्थापक थे।
एमिलिया प्लेटर
एमिलिया प्लेटर (1806 - 1831) एक विख्यात व्यक्ति है
ज़ेमि
ज़ेमि मोतोकियो (c. 1363 – c. 1443) जापानी सौन्दर्यविज्ञानी, अभिनेता और नाटककार थे। ज़ेमि का जन्म 1363 में जापान के नगोया नामक नगर में हुआ। उन्हें बचपन में कियोमोता के नाम से जाना जाता था। उनकी माँ एक पादरी और जागीर के मालिक की बेटी थीं। उनके पिता कनामी एक नाटक कम्पनी के मालिक थे जो मुख्यतः १३६० और १३७० के दशक में प्रसिद्धि प्राप्त करने से पूर्व क्योतो क्षेत्र में ही प्रस्तुतियाँ देते थे। जैसे ही उन्हें थोड़ी प्रसिद्धि मिली तो उन्होंने डैजोगी क्षेत्र में भी नाटक दिखाना आरम्भ कर दिया। ज़ेमि ने मंडली में अभिनय किया और अपनी कार्यकुशलता सिद्ध की।
शाका ज़ूलू
शाक ज़ूलू दक्शिन आफ़्रीका मैं एक राजा था १९ मैं।
ब्लेज़ पास्कल
३ वर्ष की आयु में इनकी माँ चल बसीं और इन्हें इनके पिता ने ही पाला-पोसा। ये बचपन से ही बहुत मेधावी थे। इनकी प्रतिभा को देखकर इनके पिता ने इन्हें स्वयं पढ़ाने-लिखाने का निर्णय लिया। बारह वर्ष की आयु से ये प्रसिद्ध गणितज्ञों की सभाओं में बैठने लगे।  पास्कल बहुत माने हुए गणितज्ञ थे। इन्होंने वैज्ञानिक शोध के दो मुख्य क्षेत्रों में सर्वप्रथम कार्य शुरु किया- प्रक्षेपण ज्यामिति, जिस पर इन्होंने १६ साल की आयु में आलेख लिखा और संभाव्यता सिद्धान्त, जिसपर आधुनिक अर्थशास्त्र और समाज विज्ञान आधारित हैं। गैलीलियो और टॉरिसैली की तरह ही इन्होंने अरस्तू के कथन "प्रकृति को निर्वात से घृणा है" का जमकर विरोध किया। इनके कई निष्कर्षों पर बहुत समय विवाद हुआ, लेकिन अन्त में स्वीकार कर लिए गए।
१६४२ में इन्होंने अपने पिता का गणना का काम आसान करने के लिए एक मशीनी गणक बनाया, जिसे आज "पास्कल गणक" कहा जाता है। द्रव्य विज्ञान के जरिये इन्होंने हाइड्रॉलिक प्रेस और सिरिंज का आविष्कार किया।
१६४६ में इन्होंने अपनी बहन के साथ कैथोलिक संप्रदाय की जैन्सनवाद धारा को अपना लिया। इनके पिता १६५१ में चल बसे। १६५४ में एक आध्यात्मिक अनुभूति हुई, जिसके बाद इन्होंने वैज्ञानिक शोध छोड़कर अपना ध्यान धर्मशास्त्र और दर्शन में लगाना शुरु किया। इनकी दो सबसे प्रसिद्ध कृतियाँ इस काल की हैं। "लैथ्र प्रोविन्सियाल" ("Lettres provinciales", प्रांतीय पत्र) में पास्कल ने पाप के प्रति कैथोलिक चर्च के नरम रुख की जमकर निन्दा की। इन पत्रों की शैली से वॉल्टेयर और ज़ां ज़ाक रूसो जैसे लेखक प्रभावित हुए। प्रकाशन के शीघ्र बाद ही इस पर चर्च ने प्रतिबन्ध लगा दिया, लेकिन फिर पोप एलेक्सैण्डर ने इसमें दिये तर्कों को माना और खुद चर्च के नरम रुख की निन्दा की। दूसरी रचना थी "पौंसे" ("Pensées", विचार), जिसे इनकी मृत्यु के पश्चात इनके बिखरे कागज़ों को इकट्ठा करके प्रकाशित किया गया। इस रचना में इन्होंने कई दार्शनिक विरोधाभासों पर विचार किया-असीमता और शून्यता, विश्वास और तर्क, आत्मा और पदार्थ, मृत्यु और जीवन, उद्देश्य और अभिमान-और अन्त में ऐसा प्रतीत होता है कि ये किसी ठोस परिणाम पर नहीं पहुँचते, बस नम्रता, अज्ञानता और कृपा को मिलाते हुए एक दार्शनिक निष्कर्ष निकालते हैं, जिसे आजकल "पास्कल का दांव" कहा जाता है।
इसी दौरान इन्होंने त्रिकोणों के अंकगणित पर और ठोस वस्तुओं का घनफल निकालने के लिए चक्रज के उपयोग पर भी प्रपत्र लिखे। १८ साल की उम्र से ही पास्कल की सेहत खराब रहने लगी थी और ३९ वर्ष की आयु में इनकी मृत्यु हो गई।
दबाव की SI इकाई एवं एक कम्प्यूटर भाषा का नाम इनके सम्मान में पास्कल रखा गया है।
vfbfgnbgfnhnfngthhdvjsdfvisfvdfv jvrkei9xcecerlhvsd ier n f ei34rferjfvrenb 39frrjikegr
निकोलाय लोबाचेव्स्की
निकोलाय इवानोविच लोबाचेवस्की (Nikolai Ivanovich Lobachevsky (; (1 दिसम्बर 1792 – 24 फरवरी 1856) रूस के गणितज्ञ तथा ज्यामितिविद थे। वे अतिपरवलयिक ज्यामिति के क्षेत्र में अपने योगदान के लिये प्रसिद्ध हैं, जिसे लोबाचेवस्की ज्यामिति (Lobachevskian geometry) भी कहते हैं।
निकोलाई लोबचेवस्की का जन्म रूसी साम्राज्य और पोलिश मूल निज़नी नोवगोरोड के शहर में 1792 हुआ था। वह तीन बच्चों में से एक थे, उनके पिता भूमि सर्वेक्षण कार्यालय में एक क्लर्क थे। जब वह सात साल के थे, उनके पिता की मृत्यु हो गई फिर बाद में निकोलाई अपनी मां के साथ कज़ान चले गए। 1807 में कज़ान विश्वविद्यालय से उन्होंने स्नातक की छात्रवृत्ति प्राप्त की।
कज़ान विश्वविद्यालय में, लोबाचेवस्की एक पूर्व शिक्षक और जर्मन गणितज्ञ कार्ल फ्रेडरिक गॉस के शिक्षक जोहान क्रिश्चियन मार्टिन बार्टेल्स ने उन्हें प्रभावित था। 1811 में लोबचेवस्की ने भौतिकी और गणित में मास्टर ऑफ साइंस का ख़िताब प्राप्त किया। 1822 में, 30 वर्ष की आयु में, वह एक पूर्ण प्रोफेसर, गणित, भौतिकी और खगोल विज्ञान के ज्ञाता बन गये थे। उन्होंने कई प्रशासनिक पदों पर कार्य किया और 1827 में कज़ान विश्वविद्यालय के रेक्टर बने। 1832 में, उन्होंने वरवारा अलेक्सेयेवना मोइसेएवा से शादी की। उनके बिगड़ते स्वास्थ्य के कारण, उन्हें 1846 में विश्वविद्यालय से बर्खास्त कर दिया गया था: 1850 की शुरुआत में, वे लगभग अंधे हो गये और चलने में असमर्थ भी, जिसके बाद। सन 1856 में उनकी मृत्यु हो गयी।
लोबाचेवस्की की मुख्य उपलब्धि गैर-यूक्लिडियन ज्यामिति का विकास (स्वतंत्र रूप से जेनोस बोलैई से) है, जिसे लोबचेवस्कियन ज्यामिति भी कहा जाता है। उनसे पहले, गणितज्ञ अन्य स्वयंसिद्धों से यूक्लिड के पाँचवें पदावनति को कम करने की कोशिश कर रहे थे। यूक्लिडियन की पांचवीं, यूक्लिडियन ज्यामिति में एक नियम है जो बताता है (जॉन प्लेफेयर के सुधार में) कि किसी भी रेखा के लिए बिंदु के माध्यम से केवल एक रेखा है जो दी गई रेखा को नहीं काटती है। लोबाचेव्स्की इसके बजाय एक ज्यामिति विकसित करेंगे जिसमें पाँचवाँ पश्चात सत्य नहीं था। इस विचार को पहली बार 23 फरवरी (11 फरवरी, ओएस), 1826 को भौतिकी और गणित विभाग के सत्र में रिपोर्ट किया गया था, और यह शोध 1829-1830 में कज़िन की उत्पत्ति (О нааалах геометрии) के रूप में छपा था (कज़ान यूनिवर्सिटी कोर्स नोट्स)। 1829 में लोबाचेवस्की ने अपने विचारों के बारे में एक पेपर लिखा था, जिसे "ए कंसीज़ आउटलाइन ऑफ़ द फाउंडर्स ऑफ़ ज्योमेट्री" कहा जाता था, जिसे कज़ान मैसेंजर द्वारा प्रकाशित किया गया था लेकिन जब इसे सेंट पीटर्सबर्ग एकेडमी ऑफ साइंसेज में प्रकाशन के लिए प्रस्तुत किया गया था।
बधिरता
बधिरता या बहरापन (deafness) एक आम बीमारी है। इस विकार की स्थिति में सुनने की शक्ति कम हो जाती है। इसके सातह ही साथ व्यक्ति की सामाजिक व मानसिक परेशानियां भी बढ़ जाती हैं।
जब कोई व्यक्ति बोलता है, तो वह ध्वनि तरंगों के द्वारा हवा में एक कंपन पैदा करता है। यह कंपन कान के पर्दे एवं सुनने से संबंधित तीन हड्डियों - मेलियस, इन्कस एवं स्टेपीज के द्वारा आंतरिक कान में पहुंचता है और सुनने की नस द्वारा आंतरिक कान से मस्तिष्क में संप्रेषित होता है। इस कारण हमें ध्वनि का अहसास होता है। यदि किसी कारण से ध्वनि की इन तरंगों में अवरोध पैदा हो जाए, तो बहरापन हो जाएगा। यदि अवरोध कान के पर्दे या सुनने की हड्डियों तक सीमित रहता है तो इसे कन्डक्टिव डेफनेस (बहरेपन का एक प्रकार) कहते हैं। यदि अवरोध कान के आंतरिक भाग में या सुनने से संबंधित नस में है, तो इसे सेन्सरी न्यूरल डेफनेस कहते हैं।
कुपोषण
शरीर के लिए आवश्यक सन्तुलित आहार लम्बे समय तक नहीं मिलना ही कुपोषण है। कुपोषण के कारण बच्चों और महिलाओं की रोग प्रतिरोधक क्षमता कम हो जाती है, जिससे वे आसानी से कई तरह की बीमारियों के शिकार बन जाते हैं। अत: कुपोषण की जानकारियाँ होना अत्यन्त जरूरी है। कुपोषण प्राय: पर्याप्त सन्तुलित अहार के आभाव में होता है। बच्चों और स्त्रियों के अधिकांश रोगों की जड़ में कुपोषण ही होता है। स्त्रियों में रक्ताल्पता या घेंघा रोग अथवा बच्चों में सूखा रोग या रतौंधी और यहाँ तक कि अंधत्व भी कुपोषण के ही दुष्परिणाम हैं। इसके अलावा ऐसे पचासों रोग हैं जिनका कारण अपर्याप्त या असन्तुलित भोजन होता है।
यदि मानव शरीर को सन्तुलित आहार के जरूरी तत्त्व लम्बे समय न मिलें तो निम्नलिखित लक्षण दिखते हैं। जिनसे कुपोषण का पता चल जाता है।
1. शरीर की वृद्धि रुकना।खाना
2. मांसपेशियाँ ढीली होना अथवा सिकुड़ जाना।
3. झुर्रियाँ युक्त पीले रंग की त्वचा।
4. कार्य करने पर शीघ्र थकान आना।
5. मन में उत्साह का अभाव चिड़चिड़ापन तथा घबराहट होना।
6. बाल रुखे और चमक रहित होना।
7. चेहरा कान्तिहीन, आँखें धँसी हुई तथा उनके चारों ओर काला वृत्त बनाना।
8. शरीर का वजन कम होना तथा कमजोरी।
9. नींद तथा पाचन क्रिया का गड़बड़ होना।
10. हाथ पैर पतले और पेट बढ़ा होना या शरीर में सूजन आना (अक्सर बच्चों में)। डॉक्टर को दिखलाना चाहिए। वह पोषक तत्त्वों की कमी का  पता लगाकर आवश्यक दवाइयाँ और खाने में सुधार के बारे में बतलाएगा।
विकसित राष्ट्रों की अपेक्षा विकासशील देशों में कुपोषण की समस्या विकराल है। इसका प्रमुख कारण है गरीबी। धन के अभाव में गरीब लोग पर्याप्त, पौष्टिक चीजें जैसे दूध, फल, घी इत्यादि नहीं खरीद पाते। कुछ तो केवल अनाज से मुश्किल से पेट भर पाते हैं। लेकिन गरीबी के साथ ही एक बड़ा कारण अज्ञानता तथा निरक्षरता भी है। अधिकांश लोगों, विशेषकर गाँव, देहात में रहने वाले व्यक्तिय़ों को सन्तुलित भोजन के बारे में जानकारी नहीं होती, इस कारण वे स्वयं अपने बच्चों के भोजन में आवश्यक वस्तुओं का समावेश नहीं करते, इस कारण वे स्वयं तो इस रोग से ग्रस्त होते ही हैं साथ ही अपने परिवार को भी कुपोषण का शिकार बना देते हैं। इनके अलावा कुछ और कारण निम्न हैं-
भारत में हर तीन गर्भवती महिलाओं में से एक कुपोषण की शिकार होने के कारण खून की कमी अर्थात् रक्ताल्पता की बीमारी से ग्रस्त हो जाती हैं। हमारे समाज में स्त्रियाँ अपने स्वयं के खान-पान पर ध्यान नहीं देतीं। जबकि गर्भवती स्त्रियों को ज्यादा पौष्टिक भोजन की आवश्यकता होती है। उचित पोषण के अभाव में गर्भवती माताएँ स्वयं तो रोग ग्रस्त होती ही हैं साथ ही होने वाले बच्चे को भी कमजोर और रोग ग्रस्त बनाती हैं। अक्सर महिलाएँ पूरे परिवार को खिलाकर स्वयं बचा हुआ रूखा-सूखा खाना खाती हैं, जो उनके लिए अपर्याप्त होता है। 3:सही आहार समय पर नहीं मिलना  बच्चों के लिए समय पर सही आहार देना उचित होता है। बच्चोंकेआहार में लंबे अंतराल नहीं होनी चाहिए। हर दो घंटेमें आहार दे ।